अब्दुर-रहमान इब्न अबु बक्र
अब्दुर-रहमान इब्न अबु बक्र पहले खलीफा अबू बक्र के सबसे बड़ा पुत्र थे। उनकी मां उम्म रुमान थीं और वह आयशा के पूर्ण भाई थे। उनका जन्म 596 से 605 CE के बीच हुआ था। कहा जाता है कि उनको हास्य की अच्छी समझ थी। अपने पिता अबू बक्र और बहन आयशा सहित अपने परिवार के बाकी सदस्यों के विपरीत, उन्होंने 628 में हुदैबियाह की संधि तक इस्लाम क़बूल नहीं किया था अब्दुर-रहमान के परिवार की चार पीढ़ियों को इस्लामिक पैगंबर मुहम्मद के साथी (साहबा ) होने का गौरव प्राप्त था, अब्दुल-रहमान, उनके पिता अबू बक्र अस-सिद्दीक, उनके दादा उस्मान अबू कुहाफा और उनके बेटे अबू अतीक मुहम्मद। कहा जाता है कि यह फज़ीलत किसी और परिवार को हासिल नहीं हो सकी।